pythainlp/thai_wikipedia_clean_20230101 huggingface dataset:
KARA เดบิวต์เมือปี ค.ศ. 2007 ในเพลงที่มีชื่อว่า "Break It" ภายใต้สังกัด ดีเอสพีมีเดีย (DSP) ในนามของ Fin.K.L. รุ่นที่ 2 โดยมีสมาชิกภายในวงตอนแรก 4 คนได้แก่ พัก กยู-รี, ฮัน ซึง-ย็อน, คิม ซ็อง-ฮี และ นิโคล ช็อง ในเวลาต่อมา คิม ซ็อง-ฮี ได้ประกาศลาออกจากวง ทำให้มีการคัดสมาชิกใหม่มา 2 คน คือ คู ฮารา และ คัง จี-ย็อง ปัจจุบัน KARA มีสมาชิก 3 คน ได้แก่ พัก กยู-รี, ฮัน ซึง-ย็อน, คู ฮารา หลังจากที่ นิโคล ช็อง และ คัง จี-ย็อง ประกาศถอนตัวจากวงในเดือนมกราคม ปี 2014 ในเดือนมกราคม ปี 2016 สมาชิกเก่าทั้ง 3 คน ได้แก่ พัก กยู-รี ฮัน ซึง-ย็อน คู ฮา-รา ได้หมดสัญญาลงและตัดสินใจที่จะไม่ต่อสัญญา เหลือเพียง ฮอ ย็อง-จี สมาชิกใหม่คนเดียว จึงตัดสินใจยุบวงในที่สุด ในปี 2022 หลังจากการพูดคุยในช่วงหลายปีที่ผ่านมาสมาชิกทั้ง 3 คน ได้แก่ พัก กยู-รี, ฮัน ซึง-ย็อน, ฮอ ย็อง-จี ร่วมกับ 2 อดีตสมาชิก นิโคล ช็อง, คัง จี-ย็อง ได้ตัดสินใจรวมตัวเพื่อโปรโมทอัลบั้มฉลองครบรอบ 15 ปีของวง
หลังจากที่วงรุ่นพี่อย่าง Fin.K.L เคยสร้างปรากฏการณ์ความสำเร็จมาแล้วครั้งหนึ่งเมื่อช่วงปลายยุค 90 ทางค่าย ดีเอสพีมีเดีย (DSP) ได้เปิดตัว "KARA" เปิดตัวสู่วงการเพลงในไตเติ้ลของ Fin.K.L หมายเลข 2
คาราเดบิวเมื่อวันที่ กับเพลง "Break It" บนเวที MNET M!Countdown ซึ่งได้รับการตอบรับเป็นอย่างดี "Break It" กลายเป็นเพลงยอดนิยมจากอัลบั้มแรกของพวกเธอ ซึ่งได้รับคำชมจากแฟน ๆ อย่างมาก โดยอัลบั้มแรกของคารา มีชื่อว่า Blooming ซึ่งคอนเซปต์ภาพลักษณ์ของอัลบั้มนี้ จะแสดงออกถึงความแข็งแกร่งของผู้หญิง และความเข้มแข็งของวง
จากเป้าหมายของพวกเธอที่ต้องการทำผลงานให้ดีกว่ารุ่นพี่อย่าง Fin.K.L ทำให้พวกเธอต้องทำงานหนักเป็นสองเท่า อีกทั้งยังให้คำสัญญาอีกว่าพวกเธอจะพยายาม "ร้องสด" ในทุกคอนเสิร์ตที่พวกเธอขึ้นทำการแสดง ทำให้ในที่สุดพวกเธอได้รับ "รางวัลนักร้องหน้าใหม่" จากกระทรวงวัฒนธรรมการท่องเที่ยวและวัฒนธรรมเกาหลีในเดือน
ในปี 2007 ได้มีศิลปินกลุ่มหญิงที่เดบิวต์มาพร้อมกับวง KARA ด้วย ซึ่งก็คือ Girls' Generation (소녀시대) และ Wonder Girls จึงทำให้สงครามเกิร์ลกรุ๊ปเกิดขึ้นในปีนั้น
หลังจากโปรโมต Break It แล้วพวกเธอก็ได้โปรโมต 맘에 들면 (If U Wanna)และ Secret World แต่อัลบั้มนี้กลับขายได้ไม่ได้ดีอย่างที่คิดไว้ (ขายได้ประมาณ 1,000กว่า แผ่น) ทั้งยังความนิยมของวง ถ้าเทียบกลับ Girls' Generation และ Wonder Girls น้อยกว่ามาก ทำให้ดูเหมือนอัลบั้มนี้ล้มเหลวมากกว่าที่คิด
หลังจากสิ้นสุดการโปรโมทอัลบั้มแรก KARA ได้วางแผนที่จะคัมแบคใน เดือน รวมถึงได้อัดเพลงในอัลบั้มที่ 2 เสร็จเรียบร้อยแล้วด้วย แต่ในวันที่ คิม ซ็อง-ฮีได้ประกาศถอนตัวออกจากวง เนื่องจาก คิม ซ็อง-ฮี ได้ให้คำมั่นสัญญากับพ่อของเธอไว้ว่า เธอจะตั้งใจเรียนพร้อม ๆ กับทำงานเพลงที่เป็นส่วนหนึ่งของ KARA ด้วย
แต่ว่าด้วยตารางการซ้อมร้องเพลงที่แน่นมาก ทำให้มันส่งผลกระทบต่อการเรียนของเธอและทำให้เธอเครียดมาก นอกจากนั้นมันยังส่งผลไปถึงสุขภาพที่ย่ำแย่ลงของเธออีกด้วย ทำให้พ่อของเธอเป็นผู้ตัดสินใจให้เธอลาออกจากวง เธอจึงไม่ได้บอกสมาชิกในวงระหว่างการตัดสินใจ
ซึ่งช่วงนี้ ถือเป็น "วิกฤตของ KARA" ครั้งแรก เนื่องจากนักร้องเสียงหลักออกไป ทั้งยังความนิยมก็มีเพียงน้อยนิด ฉะนั้นถ้าจะยุบวงเลยก็ไม่แปลก เมื่อเป็นเช่นนั้น ฮัน ซึง-ย็อน จึงพยายามออก TV ให้มากที่สุด เพื่อรักษาชื่อเสียงของ KARA ไว้ จนบางคนเข้าใจผิดว่า ฮัน ซึง-ย็อน คือหัวหน้าวง และมีคนรู้จัก ฮัน ซึง-ย็อน มากกว่าที่จะรู้จักวง KARA ด้วยซ้ำ เพราะการทำเช่นนี้เอง ฮัน ซึง-ย็อน จึงมีชื่อเล่นว่า แฮมผู้เข้มแข็ง หรือ ซึงยอนผู้ปกป้อง KARA
หลังจากที่ คิม ซ็อง-ฮี ได้ถอนตัวออกจากวงคารา ทางค่าย DSP ได้เปิดการรออดิชั่นสมาชิกใหม่ของวง KARA เพื่อมาแทนซ็องฮี ผ่านทาง Mnet ในช่วงกลางเดือนและรับสมาชิกใหม่อีก 2 คน ทำให้วง KARA กลายเป็นกลุ่มนักร้องที่มีจำนวน 5 คน ซึ่งคือ คู ฮารา และ คัง จี-ย็อง เพราะฉะนั้น KARA จึงกลับมาด้วย สมาชิก 5 คนได้แก่ พัก กยู-รี,ฮัน ซึง-ย็อน,นิโคล ช็อง,คู ฮารา และ คัง จี-ย็อง ทำให้จบยุคของของ Fin.K.L หมายเลข 2 และเข้าสู่ยุคของ KARA โดยแท้จริง ซึ่งพวกเธอได้กลับมากับมินิอัลบั้มแรก "Rock U" ในวันที่ ซึ่งตรงกับวันคล้ายวันเกิดของ ฮัน ซึง-ย็อน อีกด้วย
สำหรับคอนเซ็ปต์ภาพลักษณ์ใหม่ของวงนั้น ได้ออกมาในแนวน่ารัก สดใส ซึ่งแตกต่างกับอัลบั้ม Blooming ที่ออกมาในแนวแข็งแกร่ง สำหรับเพลง Rock U นั้น ก็ทำให้วงคาราเป็นที่รู้จักมากขึ้นในวงกว้าง และเพลง Rock U นั้นก็ได้รับความนิยม สามารถขึ้นไปถึง อันดับที่ 7 ของรายการเพลง อย่าง M.net ได้ด้วย
ปลายปี 2008 KARA ก็ได้ปรับเปลี่ยนภาพลักษณ์ใหม่ที่สดใส กว่าเดิมด้วยการแต่งกายด้วยเสื้อผ้า สีสันสดใสที่มาพร้อมกับมินิอัลบั้มชุดที่สอง Pretty Girl ในคอนเซปต์ คือ "ปาร์ตี้ / ความสนุก" KARA ได้ส่งซิงเกิล Pretty Girl มาสร้างสีสันในช่วงปลายปีให้คึกคัก โดยทีเซอร์เพลงได้เปิดตัวเมื่อวันที่ 29 พฤศจิกายน 2008 ซึ่งก็ได้รับความนิยมเป็นอย่างมาก มีผู้เข้าชมทีเซอร์มากถึง 40,000 ครั้ง ในเวลาเพียง 12 ชั่วโมง
ด้วยคอนเซปต์ของเพลง ที่เข้ากับวง KARA จึงส่งผลให้ Pretty Girl กลายเป็นซิงเกิลที่ประสบความสำเร็จอย่างมาก สามารถติดชาร์ตเพลงถึงอันดับที่ 2 ของรายการเพลงชั้นนำของเกาหลีหลายรายการด้วยกัน และเพลงนี้เป็นที่แจ้งเกิดของ คู ฮารา เนื่องจาก ตอนที่พวกเธอแสดงสดในรายการ KBS Music Bank คู ฮาราได้เต้นผิดไปชน นิโคล ช็อง ซึ่งเธอได้ร้องออกมาว่า "อ๊า" โดยมีเสียงเธอดังออกมาขณะแสดงสดออก TV ซึ่งหลังจากจบรายการ เธอเข้าไปร้องไห้ในห้องน้ำ แต่แทนทีจะโดนตำหนิ เธอกลับได้รับคำปลอบโยนจากชาวเน็ตเป็นอย่างมาก และเนื่องจากตารางอันวุ่นวายและความนิยมของพวกเธาสูงขึ้น วง KARA จึงต้องทำงานหนักมากขึ้น ส่งผลให้สมาชิกต้องเข้ารักษาตัวที่โรงพยาบาลในวันที่ 19 ธันวาคม หลังการฝึกซ้อมเพลงที่ KBS Music Bank
ต่อจากนั้นในปี 2009 หลังจากได้รับกระแสตอบรับจากการกลับมาจากภาพลักษณ์ของสาวสดใสใน Pretty Girl มาแล้ว ทางค่าย DSP ได้ประกาศเปิดให้แฟน ๆ ของวงลงคะแนนโหวตเพลงที่จะให้เป็นซิงเกิลต่อไปของ KARA จากอัลบั้ม Pretty Girl และผลก็คือ เพลง "Honey" ได้กลายเป็นซิงเกิลที่จะโปรโมต ต่อจาก Pretty Girl
มิวสิกวิดีโอเพลง Honey ได้เปิดตัววันที่ 16 กุมภาพันธ์ และแสดงครั้งแรกบน KBS Music Bank เมื่อวันที่ 13 กุมภาพันธ์ สำหรับเพลง "Honey" ได้กลายเป็นเพลงแรกของกลุ่มที่สามารถขึ้นถึงอันดับ 1 ของชาร์ตเพลง Gaon เป็นเวลาถึง 1 สัปดาห์ และได้รับรางวัลชนะเลิศจากรายการของ M! Countdown, M.net ถึง 3 ครั้ง (Triple win) ซึ่งในตอนที่ได้รับรางวัลชนะเลิศครั้งแรกนั้นทั้ง พัก กยู-รี และ ฮัน ซึง-ย็อน ได้ร้องไห้เป็นอย่างมาก เพราะพวกเธอต้องใช้เวลาถึงเกือบ 2 ปีถึงจะได้รับรางวัลนี้ และพวกเธอยังได้รับรางวัล "Mutizen Song" อีกด้วย ทำให้วง KARA ได้รับความนิยมอย่างท่วมท้น อีกทั้งช่วงปลายปี พวกเธอได้รับรางวัล "Best Dance Award" จากรายการ 2009 Mnet Asian Music Awards
ในช่วงปลายเดือนมีนาคม พวกเธอได้รับเลือกให้เป็นพิธีกรรายการ MBC's Idol Show ซีซั่น 4 และพวกเธอยังมีรายการ MTV Meta Friends โดยพวกเธอจะไปทำกิจกรรมร่วมกับแฟนคลับ (Kamilia) ด้วย
ต่อมาในช่วงกลางปี 2009 KARAได้มีการ "อัพเกรด" จากแนวน่ารัก สดใส กลายเป็น "เซ็กซี่และแข็งแกร่ง" มากขึ้น โดยยังคงความน่ารัก สดใสอยู่ โดยทีเซอร์ของอัลบั้มนี้ ได้มีการปล่อยเมื่อกลางเดือนกรกฎาคม และได้รับความนิยมอย่างมาก โดยอัลบั้มนี้ใช้ชื่อว่า "Revolution"
ในวันที่ 28 กรกฎาคม 2009 KARA ได้ปล่อยเอ็มวีและเพลง "Wanna" ซึ่งเป็นซิงเกิลแรกของอัลบั้มใหม่ออกมา ซึ่งเพลงนี้ก็ได้รับความนิยมอย่างมาก สามารถไต่ลำดับชาร์ตขึ้นมาอย่างรวดเร็ว และยังสามารถขึ้นถึง ลำดับ 1 ของ M.net, M! Countdown และยังได้รับรางวัล "Mutizen Song" ด้วย ต่อมา KARA ได้โปรโมตเพลง "Mister" เป็นเพลงที่สอง ด้วยท่าเต้น "ส่ายสะโพก" ที่เป็นเอกลักษณ์ของเพลง จึงทำให้เพลง Mister ได้รับความนิยมอย่างท่วมท้น กลายเป็น "Mister Syndrome" ไป ณ ช่วงขณะหนึ่งเลยทีเดียว แต่เพลง Mister กลับไม่ได้รับรางวัลอะไรเลย เนื่องจากมาโปรโมตตอนท้าย ความนิยมจึงตกมากแล้ว
จึงเกิดความไม่พอใจจากแฟนคลับเป็นจำนวนมาก เนื่องจากตอนที่จะออกมาโปรโมต "Wanna" กับ "Mister" นั้น มีแฟนคลับหลายคนสนับสนุนให้โปรโมต "Mister" มากกว่า "Wanna" เนื่องจากทำนองเพลงที่ติดหูกว่า และมีท่าเต้น "ส่ายสะโพก" ที่มีเอกลักษณ์มากกว่า แต่ DSP กลับยังโปรโมต "Wanna" เหมือนเดิม เลยทำให้ไม่ได้รับความนิยมอย่างมากเท่าที่ควร (เพราะในปัจจุบันคนส่วนมากจะรู้จัก "Mister" มากกว่า "Wanna")
โดยอัลบั้มนี้ KARA ได้ทำการโปรโมตที่ประเทศไทย ณ ลานพารค พารากอนด้วย ซึ่งถือเป็นการเดินทางมาเยือนเมืองไทยครั้งแรกของ 5 สาว KARA เพื่อเข้าร่วมโชว์ฟรีคอนเสิร์ต ภายใต้ชื่อว่า "คอนเสิร์ตความสัมพันธ์ไทย - เกาหลี (Thai-Korea s Friends Concert)" ในงาน "มหกรรมอุตสาหกรรมบันเทิงไทย 2552 (Thailand Entertainment 2009)"
โดยในช่วงเดือนพฤศจิกายน KARA มีรายการ Reality ของตัวเองคือ Kara Bakery ซึ่งในรายการ พวกเธอต้องวางแผน และหาเงิน เพื่อเปิดร้าน Bakery และพยายามขายให้ได้กำไร
และในช่วงเดือนธันวาคม DSP ได้ประกาศว่า KARA จะไป Showcase ที่ญี่ปุ่นในเดือนกุมภาพันธ์ปี 2010 ซึ่งได้รับความสนใจจากคนญี่ปุ่นเป็นอย่างมาก จนต้องจัดเป็น 2 รอบ
ในปี 2010 KARA กลับมาพร้อมกับภาพลักษณ์ที่ดูเป็นสาวที่ลึกลับน่าค้นหามากขึ้น คอปเซปต์ของเพลงและเอ็มวีมาในภาพลักษณ์ของ "Stealer" โจรสาว พร้อมกับมาดสาวชุดดำที่ให้เสน่ห์แบบรุนแรงโดยเฉพาะกับท่าเต้นที่เขย่าหัวใจ เรียกได้ว่าเป็นการกลับมาอีกครั้งที่พลิกภาพลักษณ์แบบ 180 องศาเลยก็ว่าได้กับเพลงที่มีชื่อว่า "Lupin" โดยทีเซอร์เพลงนี้ ได้เปิดตัวเมื่อ 9 กุมภาพันธ์ 2010 โดยมีผู้เข้าชมทีเซอร์และฟังเพลงมากถึง 90,000 views ในเวลาเพียง 2 ชั่วโมงแรกที่เปิดตัวเท่านั้น
ในทันทีที่ คารา เปิดตัวมิวสิกวีดีโอผลงานมินิอัลบั้มชุด 3 ในเพลงไตเติ้ล 'Lupin' เวอร์ชันเต็มอย่างเป็นทางการผ่านเว็บไซต์พอร์ทัลวีดีโอ GomTV มิวสิกวีดีโอของพวกเธอก็สามารถทะยานขึ้นอันดับที่ 1 ในชาร์ตอย่างรวดเร็ว เรียกได้ว่าเป็นการตอบรับอย่างร้อนแรงจากชาวเน็ต
สำหรับเพลง Lupin นั้นได้กลายเป็นเพลงที่ประสบความสำเร็จเป็นอย่างมาก โดยในอาทิตย์แรกที่เปิดตัว ก็สามารถคว้าอันดับ 1 ของรายการเพลงทุกรายการในเกาหลีได้ทันที่ นับว่าเป็นความสำเร็จอันยิ่งใหญ่ของวงเลยก็ว่าได้ เพลง Lupin ยังสามารถครองชาร์ตอันดับที่ 1 ของชาร์ตเพลงเกาหลี ได้นานถึง 3 อาทิตย์เลยทีเดียว โดยพวกเธอได้รับรางวัลในรายการ M! Countdown ถึง 2 ครั้ง, ในรายการ Music Bank ถึง 3 ครั้งซ้อน และยังได้รับรางวัล "Mutizen Song" อีกด้วย ส่วนเพลง "Umbrella" ซี่งเป็นซิงเกิลที่โปรโมตพร้อม กับ Lupin ก็ได้รับความนิยมค่อนข้างมาก เช่นเดียวกัน
โดยในมีนาคม KARA ได้ไปร่วมงานคอนเสิร์ต 8th Annual Korean Music Festival ที่ Hollywood Bowl ใน LA ที่สหรัฐอเมริกา และก่อนหน้าที่จะออกมินิอัลบั้ม Lupin พวกเธอได้ไปงาน Showcase ที่ Akasaka BLIT ที่ญี่ปุ่น โดยแสดงโชว์ถึง 2 รอบพร้อมกับการต้อนรับของแฟน ๆ อย่างท่วมท้น หลังจากจบการแสดงพวกเธอได้มีการจับมือกับแฟน ๆ ด้วย
ในเดือนพฤษภาคมพวกเธอได้ร่วมเปิดเว็บไซต์แฟนคลับอย่างเป็นทางการที่ญี่ปุ่น karaweb.jp ที่ Yokohama’s Minato Mirai Hall โดยมีแฟนคลับถึง 3,000 คนมาร่วมงานพร้อมถ่ายรูปร่วมกับ KARA ด้วย หลังจากนั้น KARA ก็ได้เซ็นสัญญากับ Universal Music Japan โดยได้สังกัดในค่าย universal sigma
หลังการเสร็จสิ้นการโปรโมตเพลง 'Lupin' ที่เกาหลีเป็นที่เรียบร้อยแล้ว ก่อนหน้านี้เพลง 'Mister' เป็นหนึ่งในเพลงอัลบั้มชุดที่ 2 ที่มีเพลงไตเติ้ลอย่าง 'Wanna' ซึ่งท่าเต้นส่ายสะโพกในเพลงนี้ก็ได้รับความนิยมอย่างมากในเกาหลีและประเทศใน แถบเอเชีย ด้วยเหตุนี้ทำให้การเลือกเพลง 'Mister' มาเป็นเพลงไตเติ้ลในซิงเกิลเดบิวของคาราที่ประเทศญี่ปุ่น ต้นสังกัดที่ญี่ปุ่นต่างคาดการณ์ว่าพวกเธอจะได้รับความรักและสามารถกลายเป็น คลื่นเกาหลีลูกใหม่ในญี่ปุ่นได้อย่างแน่นอนเลยทีเดียว โดยเอ็มวีเพลงนี้ได้มีกำหนดการปล่อยตอนเดือนสิงหาคม
KARA ได้เปิดตัวมิวสิกวีดีโอเพลง 'Mister' เวอร์ชันญี่ปุ่น ก่อนเตรียมเริ่มทำกิจกรรมอย่างเป็นทางการ พวกเธอได้เดินทางไปยังประเทศญี่ปุ่นเมื่อปลายเดือนที่ผ่านมา ในเวลานี้คาราได้เข้าบันทึกเทปรายการบันทึกชื่อดังต่าง ๆ อย่างถ้วนหน้าเช่น กันโดยเฉพาะเมื่อวันที่ 1 สิงหาคม 2010 โฆษณามิวสิกวีดีโอ 'Mister' ของพวกเธอได้ขึ้นฉายเป็นครั้งแรกบนศูนย์กลางย่านชิบุยะ สำหรับ ตึกที่มิวสิกวีดีโอ 'Mister' ฉายนั้นเป็นตึก Tsutaya Building กรุงโตเกียว ตึกนี้ถึงเป็นตึกที่มีความสำคัญเป็นอย่างมากในย่านชิบุยะ โดยมิวสิกวีดีโอเพลง 'Mister' ของพวกเธอก็ได้ปรากฏบนจอแอลอีดีขนาดใหญ่ซึ่งติดตั้งอยู่บนตึก ทางด้านแฟนคลับในญี่ปุ่นเปิดเผยว่า โฆษณาของคารามีความยาว 15 วินาที และฉายซ้ำทุก ๆ 2 ชั่วโมง เรียกได้ว่าทำให้แฟน ๆ ต่างให้ความสนใจกันเป็นจำนวนมากเลยทีเดียว
หลังจากที่เอ็มวีเพลง Mister ได้ถูกปล่อยทางอินเทอร์เน็ตแล้ว ก็ได้การตอบรับอย่างร้อนแรงจากชาวเน็ต และในเวลาเพียงไม่นาน เพลง Mister ของ KARA ก็กลายเป็นซิงเกิลที่ประสบความสำเร็จในญี่ปุ่นเกิดความคาดหวังของวงเป็นอย่างมาก เพลงนี้ สามารถไต่ลำดับขึ้นถึง ลำดับที่ 5 ของ Oricon Chart ซึ่งเป็นชาร์ตเพลงที่ใหญ่ที่สุดของญี่ปุ่น เป็นการเปิดตัววงได้ดีอย่างยิ่งใหญ่เกินความคาดหมายเลยทีดียว ทำให้ KARA กลายเป็นศิลปินหน้าใหม่ที่ถูกจับตามองเป็นอย่างมากในญี่ปุ่น เรียกว่า เกือบสามารถเทียบชั้นได้กับ วง Perfume และ AKB48 ที่เป็นศิลปินเกิร์ลกรุ๊ปชื่อดัง ของญี่ปุ่นเลยทีเดียว
สมาพันธ์แผ่นเสียงญี่ปุ่นออกมาเปิดเผยว่าผลงานเพลง 'Mister' ของ KARA ที่เปิดตัวในประเทศญี่ปุ่นเมื่อต้นเดือนสิงหาคมที่ผ่านมา ล่าสุดเธอสามารถคว้าตำแหน่งโกลด์ในชาร์ตเพลงเสียงเรียกเข้าเดือนกันยายนได้ เป็นผลสำเร็จ และในตอนนี้ เพลง 'Mister' ก็ได้คว้าตำแหน่งแผ่นเสียงทองคำขาวเป็นที่เรียบร้อย จากยอดดาวน์โหลดเพลงมากถึง 250,000 ดาวน์โหลดเลยทีเดียว ส่วนยอดจำหน่ายซีดีซิงเกิล ก็ยังมีมากถึง 120,000 ชุดเลยทีเดียว
8 พฤศจิกายน 2553 ช่วงเช้า คารา (KARA) เปิดตัวทีเซอร์ผลงานเพลงใหม่ที่มาพร้อมกับภาพลักษณ์ที่เติบโตมากยิ่งขึ้น พวกเธอทำให้แฟน ๆ สามารถสัมผัสได้ถึงเสน่ห์เฉพาะตัวของแต่ละคนผ่านเสื้อผ้าและท่าเต้นอันทรงพลัง โดยเฉพาะกับการที่ คารา เตรียมกลับมาพบกับแฟน ๆ เกาหลีอีกครั้งในรอบ 9 เดือนนับตั้งแต่มินิอัลบั้มชุดที่ 3 'LUPIN' ก็ทำให้แฟน ๆ ต่างเฝ้ารอกันเพิ่มมากยิ่งขึ้น
ก่อนหน้านี้พวกเธอได้เปิดตัวภาพแจ็คเก็ตอัลบั้มใหม่เผยให้เห็นการเปลี่ยนแปลงสุดวิเศษอีกครั้งของคาราทำให้แฟน ๆ ต่างจับตามองกันอย่างไม่กะพริบเลยทีเดียว
สำหรับมินิอัลบั้มชุดที่ 4 คารา มาพร้อมกับเพลงไตเติ้ล 'JUMPING' ซึ่งจะทำออกมาทั้งเวอร์ชันเกาหลีและญี่ปุ่นพร้อมกับแนวเพลงป๊อปแดนซ์ทรงพลัง เป็นฝีมือการร่วมประพันธ์ของฮันแจโฮและคิมซึงซูร่วมกับทีมงาน DSP และ Sweetune ที่ได้ทุ่มเททำงานเพลงในสไตล์ยุโรปป๊อปในยุค 80 ผสมผสานกับซาวน์สมัยใหม่ที่ถ่ายทอดผ่านสไตล์แบบเฉพาะตัวของคารานั่นเอง
คารา เตรียมวางจำหน่ายซิงเกิลชุดที่ 2 'JUMPING' ในประเทศญี่ปุ่นวันที่ 10 พฤศจิกายนนี้ หลังจากนั้นภายในกลางเดือนพฤศจิกายน พวกเธอก็จะวางจำหน่ายมินิอัลบั้มชุดที่ 4 ในประเทศเกาหลีด้วยเช่นเดียวกัน
คารา (KARA) วางจำหน่ายมินิอัลบั้ม 'Jumping' ในเกาหลีขึ้นแท่นอันดับที่ 1 ชาร์ตปัจจุบันทันด่วน
16 พฤศจิกายน เว็บไซต์ฐานข้อมูลยอดจำหน่ายแผ่นซีดี Hanteo เปิดเผยว่ามินิอัลบั้มใหม่ของคารา (KARA) สามารถคว้าอันดับที่ 1 ในตารางได้เป็นผลสำเร็จ นอกจากนี้เธอยังสามารถคว้าอันดับที่ 2 ในชาร์ตเพลงประจำสัปดาห์ได้อีกด้วยเช่นกัน
โดยเฉพาะกับการที่ผลงานอัลบั้มชุดใหม่ของ คารา สามารถคว้าอันดับที่ 1 ในชาร์ตปัจจุบันทันด่วนของเว็บไซต์ฟังเพลงออนไลน์ได้อย่างถ้วนหน้าก็นับเป็นการคัมแบ็คในเกาหลีที่ประสบความสำเร็จเป็นอย่างดีนั่นเอง โดยพวกเธอ ขึ้นแสดงครั้งแรกที่ รายการ MBC's Show! Music Core โดยที่สามารถคว้ารางวัลในรายการ KBS's Music Bank และรางวัล Mutizen ของ SBS's Inkigayo ในการออกอากาศครั้งที่ 600 ด้วย
อนึ่ง คารา สามารถคว้าอันดับที่ 2 ในชาร์ตออริกอนประจำวันประเทศญี่ปุ่น และเป็นอันดับ 5 ในออริกอนชาร์ตประจำสัปดาห์ โดยมียอดขายถึง 54,977 แผ่น กลายเป็นอีกหนึ่งฮันรยูสตาร์ที่ประสบความสำเร็จเป็นอย่างมาก
ในช่วงเดือนกันยายน พวกเธอได้วางอัลบั้ม 'Kara Best 2007-2010' ซึ่งเป็นอัลบั้มรวมเพลงฮิตเกาหลีของพวกเธอ โดยมียอดขายถึง 18,223 แผ่น และเป็นอันดับ 2 ในออริกอนอัลบั้มชาร์ตด้วย และในเดือนพฤศจิกายน RIAJ ได้รองรับว่าอัลบั้ม 'Kara Best 2007-2010' ได้รับรางวัลแผ่นเสียงทอง (ขายเกิน 100,000 แผ่น) ซึ่งถือเป็นครั้งแรกที่มีศิลปินเกาหลี สามารถขายผลงานเพลงเกาหลีในประเทศญี่ปุ่นได้เกิน 1 แสนแผ่น
คารา (KARA) กับผลงานอัลบั้มชุดแรก 'Girl's Talk' ในญี่ปุ่น สามารถจำหน่ายได้มากกว่า 2 แสนชุดหลังวางจำหน่ายเพียง 1 เดือน
28 ธันวาคม ออริกอนชาร์ตเปิดเผยว่า ในสัปดาห์ล่าสุดคาราสามารถจำหน่ายอัลบั้ม 'Girl's Talk' ได้ไปอีก 21,933 ชุดคว้าอันดับที่ 8 ในตาราง โดยนับตั้งแต่เธอวางจำหน่ายอัลบั้ม 'Girl's Talk' เมื่อวันที่ 24 พฤศจิกายนที่ผ่านมา พวกเธอก็สามารถทำยอดจำหน่ายสัปดาห์แรกได้มากกว่า 1 แสนชุด คว้าอันดับที่ 2 ในตารางประจำสัปดาห์ ล่าสุดเมื่อรวมยอดจำหน่ายตลอด 1 เดือน คารา สามารถทำยอดในอัลบั้ม 'Girl's Talk' ได้มากกว่า 206,845 ชุดไปเรียบร้อยแล้ว ด้วยเหตุนี้ทำให้ คารา ซึ่งเป็นหนึ่งในคลื่นเกาหลี K-POP น้องใหม่ สามารถคว้าตำแหน่งศิลปินกลุ่มแรกในปีนี้ที่ทำยอดขายอัลบั้มเกิน 2 แสนชุด ในตลาดเพลงญี่ปุ่นไปได้ด้วยเช่นกัน
หลังจากที่คาราเคยคว้ารางวัลแผ่นเสียงทองคำขาวในเพลง 'Mister' กับหมวดเสียงเรียกเข้า (ยอดดาวน์โหลดเกิน 250,000 ครั้ง) จากสมาคมแผ่นเสียงญี่ปุ่นไปได้แล้ว ล่าสุดจากยอดจำหน่ายอัลบั้มแผ่นซีดี 'Girl's Talk' ที่สามารถทำยอดเกิน 2 แสนแผ่นภายในหนึ่งเดือน ส่งผลให้หลายฝ่ายคาดกันว่าพวกเธอน่าสามารถเข้ารับรางวัลแผ่นเสียงทองคำขาว (ยอดจำหน่ายเกิน 250,000 แผ่น) ได้ภายในเดือนมกราคม 2554 ด้วยเช่นเดียวกัน โดยเฉพาะกับข้อมูลสถิติของสมาคมแผ่นเสียงญี่ปุ่นซึ่งจะมีข้อมูลยอดจำหน่ายที่ไม่ถูกรวมอยู่ในออริกอนด้วย ก็ทำให้พวกเธอน่าจะทำยอดได้เกิน 2.5 แสนแผ่นภายในสัปดาห์แรกของเดือนมกราคมเป็นอย่างเร็ว หรือสัปดาห์ที่ 2 ของเดือนมกราคมเป็นอย่างช้านั่นเอง
14 มกราคม 2554 สมาคมแผ่นเสียงญี่ปุ่นเปิดเผยว่า ผลงานอัลบั้มชุดแรกของคาราในชื่อ 'Girl's Talk' ที่วางจำหน่ายเมื่อวันที่ 24 พฤศจิกายน 2553 สามารถคว้าแผ่นเสียงทองคำขาวได้เป็นผลสำเร็จ โดยแผ่นเสียงทองคำขาวจะมอบให้กับศิลปินที่มียอดจำหน่ายอัลบั้มเกิน 250,000 แผ่นขึ้นไป
ผลงานอัลบั้ม 'Girl's Talk' สามารถทำยอดจำหน่ายเกิน 1 แสนแผ่นได้เพียง 1 สัปดาห์หลังวางจำหน่าย พวกเธอนับเป็นศิลปินเกิร์ลกรุ๊ปต่างประเทศกลุ่มแรกในรอบ 7 ปีที่สามารถทำยอดจำหน่ายเกิน 1 แสนได้ในสัปดาห์แรก และถึงจะผ่านไป 7 สัปดาห์หลังวางจำหน่าย พวกเธอก็ยังสามารถติด TOP10 ในออริกอนชาร์ตได้ด้วยเช่นกัน
สำหรับการคว้าแผ่นเสียงทองคำขาวในครั้งส่งผลให้ คารา เป็นเกิร์ลกรุ๊ปเกาหลีกลุ่มแรกที่สามารถส่งงานเพลงทั้งแบบแผ่นซีดีและแบบดิจิตอลคว้าแผ่นเสียงทองคำขาวได้อย่างถ้วนหน้า ก่อนหน้านี้พวกเธอสามารถส่งเพลง 'Mister' คว้าแผ่นเสียงทองคำขาวในหมวดของเพลงดิจิตอล (ดาวน์โหลด 2.5 แสนครั้ง) มาได้แล้วเช่นกัน
โดยปลายปี Recochoku ได้ประกาศว่า คารา คือ the Best Rookie Artist ในสาขาดาวน์โหลด และโอริกอน ก็ได้ประกาศว่าวง คารา คือ Best Rookie Artis ในปี 2010 โดยมีรายได้รวม 1,300 ล้านเยน และยอดจำหน่ายซิงเกิล/อัลบั้มรวมจำนวนถึง 493,000 แผ่น
ต้นปี 2011 25th annual Japan Gold Disc Award ของ RIAJ ได้ประกาศว่า KARA ได้รับรางวัล The Best 3 New Artists (International) และรางวัล New Artist of the Year
เมื่อช่วงเช้า 19 มกราคม มีรายงานข่าวเปิดเผยว่า 4 สมาชิกแห่งคาร่า (KARA) ประกอบไปด้วย จองนิโคล ฮันซึงย็อน คังจีย็อง คูฮารา ได้ยื่นเรื่องขอยกเลิกสัญญากับทางต้นสังกัด DSP Media อย่างไรก็ตามข่าวล่าสุดเมื่อช่วงบ่ายปรากฏว่า คูฮารา เปลี่ยนใจและต้องการที่จะยังคงอยู่กับต้นสังกัดเดิม
DSP Media เปิดประเด็นสำคัญในข้อแถลงการณ์ กล่าวว่า "ดูเหมือนว่าจะมีความสงสัยที่เกิดขึ้นจากบางคนเกี่ยวกับประเด็นที่ขณะนี้กำลังมีบริษัทบางแห่งกำลังพยายามโน้มน้าวครอบครัวของคาร่าและตัวแทนเนื่องจากเห็นความนิยมในตัวของพวกเธอเพื่อให้คาร่ายกเลิกสัญญากับทางต้นสังกัดนั้น เราขอเตือนว่าถ้านี่เป็นเรื่องจริง เราจะต้องขอให้เขาผู้นั้นหยุดการกระทำเหล่านี้ในทันที ถ้าสถานการณ์เช่นนี้ยังคงดำเนินต่อไปเราจะดำเนินการทางกฎหมายจนถึงที่สุด" เขากล่าวอย่างแข็งกร้าว
สมาชิก 3 คนของวง Kara ได้เปิดเผยเกี่ยวกับเรื่องความต้องการของพวกเธอนั้นคือ การปรับเปลี่ยนเรื่องสัญญากับทาง DSP Media ใน 2 เรื่องใหญ่ คือ เรื่องของระยะเวลาสัญญา และการปรับเปลี่ยนบอร์ดผู้บริหาร
สมาชิกทั้ง 3 คนที่ยังมีสัญญาอยู่อีกประมาณ 3 – 4ปี แต่พวกเธอขอให้สัญญาหมดลงเดือนกรกฎาคม ปี 2012 ซึ่งเป็นช่วงเวลาเดียวกับการหมดสัญญากับทาง Universal Japan และพวกเธอขอให้ทีมงานเป็นมืออาชีพมากกว่านี้ รวมไปถึงเรื่องของระบบการเงินนอกจากนั้นแล้วพวกเธอขอให้ภรรยาของ CEO ลีโฮย็อน (Lee Ho Yeon) ออกจากตำแหน่ง โดยที่เธอเข้ามาดูแลแทนสามีของเธอที่อยู่ในอาการโคม่า ซึ่งพวกเธออยากได้ระบบการทำงานใหม่ที่มีตัวแทนในเรื่องของกฎหมายมาร่วมงานรวมไปถึงเริ่องของบัญชีและเรื่องของสัญญา
โดยภายหลังทาง DSP Media จะยอมตกลงด้วยในบางส่วนในคำขอของพวกเธอทั้ง 3 คน ตัวแทนกล่าวว่า “ในการที่มาขอลดระยะเวลาของสัญญาของพวกเธอและขอเปลี่ยนผู้บริหารนี้ค่อนข้างจะมากเกิ
นไปหรือไม่? แต่สำหรับเรื่องของทีมบริหารและการใช้ระบบบัญชีและเรื่องระบบของสัญญา ถ้าสมาชิกตั้งใจจะกลับมาจริง ๆ ก็พอที่จะตกลงพูดคุยกันได้ เพราะฉะนั้นเรื่องคำขอของพวกเธอนั้นเป็นที่ยอมรับได้ในบางเรื่องเท่านั้น”
เมื่อวันที่ 27 มกราคมพวกเธอประสบความสำเร็จในการเจรจาข้อตกลงเพื่อดำเนินกิจกรรมที่มีทั้งหมดตามตารางงานที่กำหนดไว้จนวันที่ 3 กุมภาพันธ์ เวลา 7.50น. ตามเวลาที่เกาหลี ในวันที่ 3 กุมภาพันธ์ ขณะเดินทางไปที่ประเทศญี่ปุ่น พวกเธอได้กล่าวไว้ที่สนามบินว่า "ขอขอบคุณที่ให้การสนับสนุนพวกเราคาราตลอดมา พวกเราทำให้แฟน ๆ ต้องเป็นกังวลและสับสน แต่จากนี้ไป พวกเราคาราทั้ง5คนจะทำงานอย่างหนัก ขอบคุณสำหรับความรักที่มีมากมายให้กับพวกเรา ช่วยสนับสนุนเราต่อไป"
อย่างไรก็ตาม พวกเธอก็ได้ตัดสินใจฟ้องศาลให้สั่งให้สัญญาของพวกเธอเป็นโมฆะในที่สุด โดยในวันที่ 14 กุมภาพันธ์ ตัวแทนของสามสมาชิกได้ยื่นฟ้อง DSP Media ต่อศาลเป็นที่เรียบร้อย โดยยื่นฟ้องในข้อหาสัญญาของทั้งสามสมาชิกเป็นโมฆะ รวมทั้งการแบ่งเงินรายได้ที่ไม่สมเหตุผลสมผลอีกด้วย
สามสมาชิกวง KARA กล่าวผ่านตัวแทนว่า 'บริษัทหักค่าธรรมเนียมจากรายได้ที่ได้มาจากการโปรโมทโดยไม่ปรึกษาหารือกับ สมาชิกก่อนแต่อย่างใด ซึ่งถือเป็นการยักยอกทรัพย์ จากเดือนมกราคมถึงเดือนมิถุนายน ปี 2010 เราทำรายได้รวม 410,000 ดอลลาร์สหรัฐ และปรากฏว่ามีค่าใช้จ่าย 390,000 ดอลลาร์สหรัฐ ซึ่งน้อยเกินผิดปกติ' และกล่าวต่อว่า 'ถึงแม้เพลง Lupin จะได้รับความนิยมสูงสุด แต่ DSP Media ก็จ่ายให้สมาชิกเพียงคนละ 860000 ดอลลาร์สหรัฐจากระยะเวลาหกเดือน 140 เหรียญที่เราได้รับต่อเดือนนั้นไม่ยุติธรรมหากเทียบกับรายได้ที่เราหามา'
Landmark เคยส่งข้อความเตือนไปยัง DSP Media ก่อนหน้านี้ว่าให้ทำการยุติสัญญาของสามสมาชิกในวันที่ 19 มกราคมที่ผ่านมา แม้พวกเธอจะยังคงทำกิจกรรมอยู่ก็ตาม ทั้งสองฝ่ายก็ไม่สามารถหาข้อยุติหรือไกล่เกลี่ยได้ตลอด 25 วันที่ผ่านมาการ ฟ้องร้องในครั้งนี้ส่งผลให้แฟน ๆ และบุคคลในวงการบันเทิงต่างตื่นตัวและหลาย ๆ คนสงสัยว่าการมารวมตัวกันอีกครั้งของห้าสาวจะสามารถเป็นไปได้หรือไม่
ตัวแทนจาก DSP Media กล่าวผ่าน Sports Today ว่า 'เราตกใจเป็นอย่างมาก เราพบกันหลายครั้ง แต่เป็นเรื่องจริงที่เรายังคงมีเรื่องบาดหมางกันในเรื่องเดิม แต่เพราะการถ่ายทำละครเรื่อง URAKARA ที่ญี่ปุ่น เราได้ตกลงกับครอบครัวของสมาชิกสำหรับการกลับมาในครั้งนี้แล้ว และตอนนี้เราพบว่าพวกเขาฟ้องร้องเรา เรารู้สึกตกใจมาก ก่อนอื่นเราต้องทำการประชุมภายในบริษัทก่อนจะปล่อยคำแถลงการณ์ใด ๆ ' และยังกล่าวกับ Star News ว่า 'ตัวแทนของพวกเขาบอกว่าสมาชิกได้รับเงินเพียง 860 ดอลลาร์สหรัฐต่อคนภายในระยะเวลาหกเดือนสำหรับการโปรโมทเพลง Lupin แต่มันช่างเป็นเรื่องเหลวไหล เราหักค่าใช้จ่ายที่ใช้ไปในการโปรโมท แต่เราไม่ได้หักเงินที่ได้จากการโปรโมทอื่น ๆ อย่างเช่นโฆษณา มันไม่ใช่อย่างที่พวกเธอกล่าว เราจ่ายให้พวกเธอเป็นเงินก้อนโตกว่านั้น แต่พวกเธอก็ยังกล่าวหาว่าเรายักยอกทรัพย์'
5 สาว KARA ที่กำลังไปได้ดีทั้งในประเทศเกาหลีใต้บ้านเกิด และกับการบุกตลอดญี่ปุ่น กลับต้องมาพบกับปัญหาความขัดแย้งเมื่อสมาชิก 4 คนของวงได้แก่ ซึงย็อน , นิโคล, ฮารา และ จีย็อง ได้ตัดสินใจยื่นเอกสารเพื่อขอยกเลิกสัญญากับ DSP Media จนกระทั่งต่อมา กูฮารา (Goo Hara) ได้ตัดสินใจขอยกเลิกคำร้องดังกล่าว และขออยู่กับต้นสังกัดต่อไป
ถึงแม้ขณะนี้จะเกิดเรื่องสับสนอลหม่านเกี่ยวกับสัญญากับทาง DSP ก็ตาม สาว ๆ วงคารา (KARA) กำลังทำสิ่งที่ยิ่งใหญ่ในประเทศญี่ปุ่น เมื่อเร็ว ๆ นี้อัลบั้มญี่ปุ่นชุดแรก "Girl’s Talk" ได้รับใบรับรอง Platinum จาก RIAJ เนื่องจากการที่มียอดขายเกิน 300,000 แผ่น นอกจากนี้ทาง RIAJ ยังได้ให้ใบรับรองซิงเกิล "Mister" ระดับ Double Platinum (มียอดขายเกิน 500,000) ในหมวดของริงโทน ในตอนนี้สาว ๆ กำลังทำสิ่งที่ยิ่งใหญ่ด้วยยอดขาย DVD ของพวกเธอ
เมื่อวันที่ 23 กุมภาพันธ์ที่ผ่านมา คาราได้ปล่อย DVD “KARA BEST CLIPS” และโอริก้อนได้อัปเดตอันดับ DVD ประจำสัปดาห์ แสดงให้เห็นว่าคาราอยู่อันดับ 1 ที่ยอดขาย 132,132 แผ่น นอกจากนี้อัลบั้ม 'Girl's Talk' ยังคงอยู่ในชาร์ทโอริก้อนอัลบั้มประจำสัปดาห์ที่อันดับที่ 9
แต่ในที่สุด เมื่อวันที่ 28 เม.ย. ที่ผ่านมา มีการยืนยันจากคนวงในผ่าน SPN ว่าปัญหาข้อพิพาททางกฎหมายระหว่างสามสาวสมาชิกวง KARA ซึ่งได้แก่ นิโคล, ซึงย็อน และ จีย็อง กับต้นสังกัด DSP Media ได้ข้อยุติแล้ว เมื่อทั้งสองฝ่ายสามารถหาจุดประนีประนอมร่วมกันได้ในที่สุด โดย แทจินอา ทนายความของทางฝั่งสามสาวได้กล่าวถึงเรื่องนี้ว่า “เพิ่งมีการลงนามเพื่อตกลงประนีประนอมกันระหว่างทั้งสองฝ่าย ทุกคนสามารถร่วมยินดีกับความสำเร็จครั้งนี้ได้แล้ว ผมอยากจะขอบคุณแฟน ๆ ทุกคนที่คอยเป็นห่วงเป็นใยในสถานการณ์ที่เกิดขึ้นมาโดยตลอด”
ขณะที่ฝ่ายตัวแทนของ DSP Media ก็ยืนยันว่า “ปัญหาระหว่าง DSP Media และสมาชิก 3 คนของ KARA ได้ถูกคลี่คลายไปหมดแล้ว เราสามารถบรรลุข้อตกลงในการประนีประนอม เพื่อให้สมาชิกทั้ง 5 ของ KARA สามารถออกผลงานร่วมกันต่อไปได้ เราปรึกษาหารือกันในเรื่องอนาคตของ KARA และได้ข้อตกลงโดยไม่มีเงื่อนไขใด ๆ จากฝ่ายสมาชิกสามคน”นอกจากนั้นทั้ง KARA และ DSP Media ยังออกแถลงการณ์ร่วมกันเพื่อยืนยันการยุติของปัญหา และยังขอโทษแฟน ๆ กับเรื่องยุ่งยากทั้งหมดด้วย
“ทั้ง DSP Media และ KARA สามารถยืนต่อหน้าแฟน ๆ ด้วยความเป็นผู้ใหญ่ และความเป็นหุ้นส่วนกันที่แน่นแฟ้นกว่าเดิม แต่ถึงแม้ว่าทุกอย่างสามารถคลี่คลายไปได้แล้ว DSP Media ก็ยังอยากจะขอโทษที่ทำให้แฟน ๆ ของ KARA ต้องเป็นห่วง เราขอยอมรับว่าจะติดหนี้พวกคุณไปตลอดกาล KARA จะกลับมาอีกครั้ง เมื่อพวกเธอรู้สึกว่าสามารถตอบแทนเยียวยาบาดแผลครั้งนี้ของแฟน ๆ ได้แล้วเท่านั้น เราจะทำงานให้หนักที่สุดเพื่อให้มั่นใจว่าแฟน ๆ จะสามารถมองเห็นว่า พวกเราได้เปลี่ยนเหตุการณ์ร้ายครั้งนี้ให้กลายเป็นเรื่องบวกได้ เราอยากจะขอขอบคุณสื่อและองค์กรต่าง ๆ ที่สนับสนุนเราด้วยเช่นเดียวกัน”
KARA ที่ถือว่ากำลังรุ่งสุดขีด ต้องเผชิญหน้ากับความสุ่มเสี่ยง ว่าจะเดินไปสู่เส้นทางแห่งการแยกตัว แบบเดียวกับวงบอยแบนด์สุดดังอย่าง ทงบังชินกี เมื่อสมาชิก 4 คนในวง ตัดสินใจยื่นฟ้องขอยกเลิกสัญญากับ DSP Media (ต่อมา คูฮารา ขอถอนตัว) โดยมีสาเหตุจากเรื่องการทำงาน และการแบ่งรายได้ แต่สุดท้ายปัญหาทั้งหมดก็สามารถคลี่คลายลงได้ หลังจากมีการพูดคุยปรึกษาหารือ ระหว่างฝ่ายตัวแทนทางกฎหมายและผู้ปกครองของสมาชิก 3 คนกับ DSP Media ในช่วงเกือบ 100 วันที่ผ่านมา
หังจากที่ปัญหาได้จบไป KARA ก็ได้สร้างสถิติใหม่อีกครั้ง ด้วยการขายอัลบั้มรวมทั้งหมดได้เกิน 1 ล้านแผ่น หลังจากพวกเธอได้เข้ามาสู่อุตสาหกรรมเพลงของญี่ปุ่นเพียงแค่ 8 เดือนเท่านั้นจากการเปิดเผยข้อมูลโดย Universal Music Japan ในวันที่ 31 มีนาคม อัลบั้มของ KARA ทั้ง 5 อัลบั้ม ซึ่งมี Mister, Jumping, Girl's Talk, KARA Best Clips และ KARA Best 2007-2010 ขายได้รวมทั้งหมด 1,080,000 แผ่น